CELEX: 62007TN0410
Language: da
Date: 2007-11-16 00:00:00
Title: Sag T-410/07: Sag anlagt den 16. november 2007 — Jurado Hermanos mod KHIM (JURADO)

12.1.2008   
            
            
               DA
            
            
               Den Europæiske Unions Tidende
            
            
               C 8/23
            
         Sag anlagt den 16. november 2007 — Jurado Hermanos mod KHIM (JURADO)
   (Sag T-410/07)
   (2008/C 8/42)
   Stævningen er affattet på spansk
   Parter
   
      Sagsøger: Jurado Hermanos, S.L. (Alicante, Spanien) (ved abogada C. Martín Álvarez)
   
      Sagsøgt: Kontoret for Harmonisering i det Indre Marked (Varemærker og Design)
   Sagsøgerens påstande
   
               —
            
            
               Afgørelse truffet den 3. september 2007 af Andet Appelkammer ved Harmoniseringskontoret i sag R 866/2007-2 annulleres.
            
         
               —
            
            
               Der foretages en realitetsbedømmelse af sagen, således at JURADO HERMANOS, S.L. anerkendes som interesseret part i fornyelsesproceduren for EF-varemærke nr. 240 218, da JURADO HERMANOS, S.L. er den eksklusive og registrerede licenstager på varemærket, og ansøgningen om restitutio in integrum indgivet af JURADO HERMANOS, S.L. i forbindelse med fornyelsen af EF-varemærket nr. 240 218 imødekommes.
            
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter
   
      Det omhandlede EF-varemærke: Ordmærket »JURADO« (ansøgning nr. 240 218).
   
      Varer eller tjenesteydelser: varer i klasse 30.
   
      Indehaver af det ansøgte varemærke: CAFETAL DE COSTA RICA S.A.
   
      Undersøgerens afgørelse: Afdelingen for administration af varemærker og for juridiske spørgsmål gav afslag på ansøgningen om restitutio in integrum indgivet af sagsøgeren og licenstageren på det omhandlede varemærke, da registreringen af varemærket blev annulleret som følge af indehaverens manglende ansøgning om fornyelse.
   
      Appelkammerets afgørelse: Afslag på klagen.
   
      Søgsmålsgrunde: Tilsidesættelse af retten til kontradiktion og forkert fortolkning i den foreliggende sag af artikel 47 og artikel 48, stk. 1, i forordning (EF) nr. 40/94 om EF-varemærker.